CELEX: 32013R0255
Language: el
Date: 2013-03-20 00:00:00
Title: Κανονισμός (ΕΕ) αριθ. 255/2013 της Επιτροπής, της 20ής Μαρτίου 2013 , για την τροποποίηση, με σκοπό την προσαρμογή στην επιστημονική και τεχνική πρόοδο, των παραρτημάτων ΙΓ, VII και VIII του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου για τις μεταφορές αποβλήτων  Κείμενο που παρουσιάζει ενδιαφέρον για τον ΕΟΧ

21.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 79/19
            
         ΚΑΝΟΝΙΣΜΌΣ (ΕΕ) αριθ. 255/2013 ΤΗΣ ΕΠΙΤΡΟΠΉΣ
   της 20ής Μαρτίου 2013
   για την τροποποίηση, με σκοπό την προσαρμογή στην επιστημονική και τεχνική πρόοδο, των παραρτημάτων ΙΓ, VII και VIII του κανονισμού (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου για τις μεταφορές αποβλήτων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006 για τις μεταφορές αποβλήτων (1), και ιδίως το άρθρο 58 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1013/2006 καθορίζει τους όρους υπό τους οποίους η μεταφορά των αποβλήτων που απαριθμούνται στα παραρτήματα ΙΙΙΑ ή ΙΙΙΒ του εν λόγω κανονισμού υπόκειται στη διαδικασία της προηγούμενης γραπτής κοινοποίησης και συγκατάθεσης. Για την υποβολή κοινοποίησης απαιτείται συμπλήρωση των εγγράφων κοινοποίησης και μεταφοράς, όπως ορίζεται στα παραρτήματα ΙΑ και ΙΒ του εν λόγω κανονισμού. Τα απόβλητα που απαριθμούνται στα παραρτήματα ΙΙΙΑ, ΙΙΙΒ ή ΙVA του κανονισμού (ΕΚ) αριθ. 1013/2006 μπορούν να καταχωριστούν στο πεδίο 14 του παραρτήματος ΙΑ ή του παραρτήματος ΙΒ, στον υπότιτλο (vi) «Άλλος (διευκρινίστε)». Το παράρτημα ΙΓ του εν λόγω κανονισμού, όπου παρέχονται συγκεκριμένες οδηγίες για τη συμπλήρωση των παραρτημάτων IA ή IB θα πρέπει να τροποποιηθεί ώστε να διευκρινίζεται πώς τα εν λόγω απόβλητα θα πρέπει να αναφέρονται στο παράρτημα ΙΑ ή ΙΒ.
            
         
               (2)
            
            
               Ο κανονισμός (ΕΚ) αριθ. 1013/2006 καθορίζει επίσης τις προϋποθέσεις υπό τις οποίες τα απόβλητα που παρατίθενται στα παραρτήματα IIIA και IIIB του εν λόγω κανονισμού πρέπει, εφόσον προορίζονται για μεταφορά, να συνοδεύονται από το έγγραφο που παρατίθεται στο παράρτημα VII του εν λόγω κανονισμού. Δεδομένου ότι το πεδίο 10 του παραρτήματος VII δεν παρέχει τη δυνατότητα καταχώρισης των αποβλήτων που απαριθμούνται στα παραρτήματα IIIA και IIIB, τα εν λόγω απόβλητα είναι αδύνατο να καταχωρισθούν ορθά στο παράρτημα VII. Η συμπερίληψη των αποβλήτων των παραρτημάτων IIIA και IIIB απαιτεί τη διεύρυνση των επιλογών που απαριθμούνται στο πεδίο 10 του παραρτήματος VII.
            
         
               (3)
            
            
               Κατά τη δέκατη συνεδρίαση της διάσκεψης των μερών της σύμβασης της Βασιλείας για τον έλεγχο των διασυνοριακών κινήσεων επικίνδυνων αποβλήτων και της διάθεσής τους που πραγματοποιήθηκε στις 17-21 Οκτωβρίου 2011, υιοθετήθηκαν τεχνικές κατευθυντήριες γραμμές και έγγραφα καθοδήγησης σχετικά με την περιβαλλοντικά ορθή διαχείριση. Λόγω της υιοθέτησής τους επιβάλλεται να τροποποιηθεί αναλόγως το παράρτημα VIII του κανονισμού (ΕΚ) αριθ. 1013/2006.
            
         
               (4)
            
            
               Ως εκ τούτου, επιβάλλεται να τροποποιηθεί αναλόγως ο κανονισμός (ΕΚ) αριθ. 1013/2006.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 39 της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών (2),
            
         ΕΝΕΚΡΙΝΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 1013/2006 τροποποιείται ως εξής:
   
               (1)
            
            
               Το παράρτημα ΙΓ τροποποιείται σύμφωνα με το παράρτημα I του παρόντος κανονισμού
            
         
               (2)
            
            
               Το παράρτημα VII αντικαθίσταται από το κείμενο που παρατίθεται στο παράρτημα II του παρόντος κανονισμού·
            
         
               (3)
            
            
               Το παράρτημα VIII αντικαθίσταται από το κείμενο που παρατίθεται στο παράρτημα ΙΙΙ του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Μαρτίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 190 της 12.7.2006, σ. 1.
   
      (2)  ΕΕ L 312 της 22.11.2008, σ. 3.
   
      ΠΑΡΑΡΤΗΜΑ I
      Το παράρτημα ΙΓ του κανονισμού (ΕΚ) αριθ. 1013/2006 τροποποιείται ως εξής:
      
                  α)
               
               
                  Στο σημείο 25 (γ), διαγράφεται το δεύτερο εδάφιο.
               
            
                  β)
               
               
                  Στο σημείο 25 (δ), διαγράφεται το δεύτερο εδάφιο.
               
            
                  γ)
               
               
                  Στο σημείο 25 (ε), προστίθεται η ακόλουθη παράγραφος:
                  «Ανάλογοι κωδικοί επιτρέπεται να περιλαμβάνονται στα παραρτήματα IIIA, IIIB ή IVA του παρόντος κανονισμού. Σε αυτή την περίπτωση, ο αριθμός του παραρτήματος πρέπει να αναγράφεται μπροστά από τους κωδικούς. Όσον αφορά το παράρτημα IIIA, θα πρέπει να χρησιμοποιείται(-ούνται) ο(ι) σχετικός(-οί) κωδικός(-οί) που αναφέρει το παράρτημα ΙΙΙΑ, κατά περίπτωση με τη σειρά. Ορισμένες καταχωρίσεις της Βασιλείας, π.χ. οι B1100, B3010 και B3020, αφορούν αποκλειστικά συγκεκριμένες ροές αποβλήτων, όπως αναφέρεται στο παράρτημα ΙΙΙΑ.»
               
            
   
      ΠΑΡΑΡΤΗΜΑ II
      
         
            «ΠΑΡΑΡΤΗΜΑ VII
            
               ΠΛΗΡΟΦΟΡΙΕΣ ΠΟΥ ΣΥΝΟΔΕΥΟΥΝ ΤΑ ΜΕΤΑΦΕΡΟΜΕΝΑ ΑΠΟΒΛΗΤΑ ΟΠΩΣ ΠΡΟΒΛΕΠΕΤΑΙ ΣΤΟ ΑΡΘΡΟ 3 ΠΑΡΑΓΡΑΦΟΙ 2 ΚΑΙ 4
            
            
               
         
      
   
   
      ΠΑΡΑΡΤΗΜΑ III
      
         
            «ΠΑΡΑΡΤΗΜΑ VIII
            
               ΚΑΤΕΥΘΥΝΤΗΡΙΕΣ ΓΡΑΜΜΕΣ ΠΕΡΙΒΑΛΛΟΝΤΙΚΑ ΟΡΘΗΣ ΔΙΑΧΕΙΡΙΣΗΣ (ΑΡΘΡΟ 49)
            
            
                        I.
                     
                     
                        Κατευθυντήριες γραμμές και έγγραφα καθοδήγησης που έχουν θεσπιστεί δυνάμει της σύμβασης της Βασιλείας:
                        
                                    1.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση των βιοϊατρικών και ιατροφαρμακευτικών αποβλήτων (Y1· Y3) (1)
                                    
                                 
                              
                                    2.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση των αποβλήτων μπαταριών μολύβδου-οξέος (1)
                                    
                                 
                              
                                    3.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση της πλήρους και μερικής διάλυσης πλοίων (1)
                                    
                                 
                              
                                    4.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή ανακύκλωση/ανάκτηση μετάλλων και μεταλλικών ενώσεων (R4) (2)
                                    
                                 
                              
                                    5.
                                 
                                 
                                    Επικαιροποιημένες γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από έμμονους οργανικούς ρύπους (ΕΟΡ-POP) (3)
                                    
                                 
                              
                                    6.
                                 
                                 
                                    Επικαιροποιημένες γενικές τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από πολυχλωριωμένα διφαινύλια (PCB), πολυχλωριοτριφαινύλια (PCT) ή πολυβρωμοδιφαινύλια (PBB) (3)
                                    
                                 
                              
                                    7.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από τα φυτοφάρμακα αλδρίνη, Chlordane, διελδρίνη, ενδρίνη, heptachlor, εξαχλωροβενζόλιο (HCB), Mirex ή Toxaphene ή με HCB (εξαχλωροβενζόλιο) ως βιομηχανική χημική ουσία (3)
                                    
                                 
                              
                                    8.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από, περιέχουν ή έχουν μολυνθεί από 1,1,1-τριχλωρο-2,2-δις(4 χλωροφαινυλ)αιθάνιο (DDT) (3)
                                    
                                 
                              
                                    9.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία περιέχουν ή έχουν μολυνθεί από πολυχλωριωμένες διβενζο-p-διοξίνες (PCDD), πολυχλωριωμένα διβενζοφουράνια (PCDF), εξαχλωροβενζόλιο (HCB) ή πολυχλωριωμένα διφαινύλια (PCB) (3), ακούσια παραγόμενα
                                 
                              
                                    10.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση των χρησιμοποιημένων και αποβλήτων ελαστικών (4)
                                    
                                 
                              
                                    11.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή διαχείριση αποβλήτων τα οποία συνίστανται από στοιχειακό υδράργυρο και αποβλήτων που περιέχουν ή έχουν μολυνθεί από υδράργυρο (4)
                                    
                                 
                              
                                    12.
                                 
                                 
                                    Τεχνικές κατευθυντήριες γραμμές για την περιβαλλοντικά ορθή συνεπεξεργασία των επικίνδυνων αποβλήτων σε τσιμεντοκλιβάνους (4)
                                    
                                 
                              
                                    13.
                                 
                                 
                                    Έγγραφο καθοδήγησης για την περιβαλλοντικά ορθή διαχείριση των χρησιμοποιημένων ή στο τέλος του κύκλου ζωής τους κινητών τηλεφώνων (4)
                                    
                                 
                              
                                    14.
                                 
                                 
                                    Έγγραφο καθοδήγησης για την περιβαλλοντικά ορθή διαχείριση του χρησιμοποιημένου ή στο τέλος του κύκλου ζωής του εξοπλισμού πληροφορικής, τμήματα 1, 2, 4 και 5 (4)
                                    
                                 
                              
                  
                        II.
                     
                     
                        Κατευθυντήριες γραμμές που εγκρίθηκαν από τον ΟΟΣΑ:
                        Τεχνικές κατευθύνσεις για την περιβαλλοντικά ορθή διαχείριση συγκεκριμένων ροών αποβλήτων:
                        Μεταχειρισμένοι και προς διάλυση προσωπικοί υπολογιστές (5)
                        
                     
                  
                        III.
                     
                     
                        Κατευθυντήριες γραμμές που εγκρίθηκαν από το Διεθνή Ναυτιλιακό Οργανισμό (ΔΝΟ):
                        Κατευθυντήριες γραμμές για την ανακύκλωση πλοίων (6)
                        
                     
                  
                        IV.
                     
                     
                        Κατευθυντήριες γραμμές που εγκρίθηκαν από τη Διεθνή Οργάνωση Εργασίας (ΔΟΕ):
                        Ασφάλεια και υγεία κατά τη διάλυση πλοίων: κατευθυντήριες γραμμές για τις ασιατικές χώρες και την Τουρκία (7)»
                     
                  
      
      
         (1)  Υιοθετήθηκαν από την έκτη σύνοδο της διάσκεψης των μερών της σύμβασης της Βασιλείας για τον έλεγχο των διασυνοριακών κινήσεων επικίνδυνων αποβλήτων και της διάθεσής τους, 9-13 Δεκεμβρίου 2002.
      
         (2)  Υιοθετήθηκαν από την έβδομη σύνοδο της διάσκεψης των μερών της σύμβασης της Βασιλείας για τον έλεγχο των διασυνοριακών κινήσεων επικίνδυνων αποβλήτων και της διάθεσής τους, 25-29 Οκτωβρίου 2004.
      
         (3)  Υιοθετήθηκαν από την όγδοη σύνοδο της διάσκεψης των μερών της σύμβασης της Βασιλείας για τον έλεγχο των διασυνοριακών κινήσεων επικίνδυνων αποβλήτων και της διάθεσής τους, 27 Νοεμβρίου-1 Δεκεμβρίου 2006.
      
         (4)  Υιοθετήθηκαν από τη δέκατη συνεδρίαση της διάσκεψης των μερών της σύμβασης της Βασιλείας για τον έλεγχο των διασυνοριακών κινήσεων επικίνδυνων αποβλήτων και της διάθεσής τους, 17-21 Οκτωβρίου 2011.
      
         (5)  Υιοθετήθηκαν από την Επιτροπή Περιβαλλοντικής Πολιτικής του ΟΟΣΑ τον Φεβρουάριο του 2003 (έγγραφο ENV/EPOC/WGWPR(2001)3/FINAL).
      
         (6)  Ψήφισμα Α.962 που εγκρίθηκε από τη Συνέλευση του ΔΝΟ κατά την 23η τακτική σύνοδό της, 24 Νοεμβρίου-5 Δεκεμβρίου 2003.
      
         (7)  Εγκρίθηκαν προς δημοσίευση από το Διοικητικό Συμβούλιο της ΔΟΕ κατά την 289η σύνοδό του, 11-26 Μαρτίου 2004.